CELEX: 62014CB0086
Language: lt
Date: 2014-12-11 00:00:00
Title: Byla C-86/14: 2014 m. gruodžio 11 d. Teisingumo Teismo (aštuntoji kolegija) nutartis byloje (Juzgado de lo Social no 1 de Granada (Ispanija) prašymas priimti prejudicinį sprendimą) Marta León Medialdea/Ayuntamiento de Huetor Vega (Prašymas priimti prejudicinį sprendimą — Socialinė politika — Direktyva 1999/70/EB — ETUC, UNICE ir CEEP bendrasis susitarimas dėl darbo pagal terminuotas sutartis — Viešajame sektoriuje paeiliui sudaromos terminuotos darbo sutartys — 3 punkto 1 papunktis — Sąvoka „pagal terminuotą sutartį dirbantis darbuotojas“ — 5 punkto 1 papunktis — Piktnaudžiavimo paeiliui sudarant terminuotas darbo sutartis ar nustatant terminuotus darbo santykius prevencijos priemonės — Sankcijos — Terminuotų darbo santykių perkvalifikavimas į nenuolatinę neterminuotą darbo sutartį — Teisė į kompensaciją)

20.4.2015   
            
            
               LT
            
            
               Europos Sąjungos oficialusis leidinys
            
            
               C 127/3
            
         2014 m. gruodžio 11 d. Teisingumo Teismo (aštuntoji kolegija) nutartis byloje (Juzgado de lo Social no 1 de Granada (Ispanija) prašymas priimti prejudicinį sprendimą) Marta León Medialdea/Ayuntamiento de Huetor Vega
   
   (Byla C-86/14) (1)
   
   ((Prašymas priimti prejudicinį sprendimą - Socialinė politika - Direktyva 1999/70/EB - ETUC, UNICE ir CEEP bendrasis susitarimas dėl darbo pagal terminuotas sutartis - Viešajame sektoriuje paeiliui sudaromos terminuotos darbo sutartys - 3 punkto 1 papunktis - Sąvoka „pagal terminuotą sutartį dirbantis darbuotojas“ - 5 punkto 1 papunktis - Piktnaudžiavimo paeiliui sudarant terminuotas darbo sutartis ar nustatant terminuotus darbo santykius prevencijos priemonės - Sankcijos - Terminuotų darbo santykių perkvalifikavimas į nenuolatinę neterminuotą darbo sutartį - Teisė į kompensaciją))
   (2015/C 127/04)
   Proceso kalba: ispanų
   
      Prašymą priimti prejudicinį sprendimą pateikęs teismas
   
   
      Juzgado de lo Social no 1 de Granada
   
   
      Šalys
   
   
      Ieškovė: Marta León Medialdea
   
      Atsakovė: Ayuntamiento de Huetor Vega
   
   
      Rezoliucinė dalis
   
   
               1.
            
            
               1999 m. kovo 18 d. sudaryto ETUC, UNICE ir CEEP bendrojo susitarimo dėl darbo pagal terminuotas sutartis, esančio 1999 m. birželio 28 d. Tarybos direktyvos 1999/70/EB dėl ETUC, UNICE ir CEEP bendrojo susitarimo dėl darbo pagal terminuotas sutartis, priede, 2 punktas ir 3 punkto 1 papunktis aiškintini taip, kad darbuotojas, kaip antai ieškovė pagrindinėje byloje, patenka į šio bendrojo susitarimo taikymo sritį tiek, kiek šį darbuotoją su darbdaviu siejo terminuotos darbo sutartys, kaip jos suprantamos pagal šias nuostatas.
            
         
               2.
            
            
               Bendrasis susitarimas dėl darbo pagal terminuotas sutartis aiškintinas taip, kad jis draudžia tokius nacionalinės teisės aktus, kokie nagrinėjami pagrindinėje byloje, kuriuose nenumatyta jokia veiksminga priemonė, skirta nubausti už piktnaudžiavimą paeiliui sudarant terminuotas darbo sutartis, kaip tai suprantama pagal šio susitarimo 5 punkto 1 papunktį, jeigu vidaus teisės sistemoje nėra jokios veiksmingos priemonės nubausti už tokį piktnaudžiavimą.
            
         
               3.
            
            
               Prašymą priimti prejudicinį sprendimą pateikęs teismas, vadovaudamasis nacionalinės teisės aktais, kolektyvinėmis sutartimis ir (arba) praktika, turi įvertinti, kokio pobūdžio kompensacija turi būti priteista darbuotojui, kaip antai ieškovė pagrindinėje byloje, kad ši kompensacija būtų pakankamai veiksminga siekiant nubausti už piktnaudžiavimą, kaip tai suprantama pagal Bendrojo susitarimo dėl darbo pagal terminuotas sutartis 5 punkto 1 papunktį.
               Prašymą priimti prejudicinį sprendimą pateikęs teismas taip pat prireikus turi, kiek įmanoma, aiškinti atitinkamas nacionalinės teisės nuostatas taip, kad jų aiškinimas atitiktų Sąjungos teisę.
            
         
      (1)  OL C 142, 2014 5 12.